open-index/open-wikipedia-markdown huggingface dataset:
Eulagos (subxénero)

***Eulagos*** é un subxénero  de mamíferos lagomorfos da familia dos *lepóridos* pertencente ao xénero *Lepus*, que comprende seis especies de lebres.

## Características 
O subxénero comprende seis especies de lebres,

### Etimoloxía 
O nome científico *Eulagos* está formado polos elementos do latín científico *eu-* e *-lagos*. O primeiro deriva do correspondente, e moi utilizado, do grego antigo εύ- ou εὕ-, tirado do adverbio εὗ ou ἐΰ, 'ben', 'xusto', 'exacto'; e o segundo, do nome do grego antigo λαγώς *lagṓs*, 'lebre'. Literalmente: 'as lebres auténticas', ou 'as lebres verdadeiras'.

### Especies 
Na actualidade recoñécense neste subxénero as seis especies seguintes:

'*Subxénero *Eulagos'''*
* *Lepus castroviejoi* Palacios, 1977
* *Lepus comus* Allen, 1927
* *Lepus coreanus* Thomas, 1892
* *Lepus europaeus* Pallas, 1778
* *Lepus mandshuricus* Radde, 1861
* *Lepus starcki* Petter, 1963

## Notas 
## Véxase tamén 
### Bibliografía 
* Walker, E. (1975): *Mammals of the World*. 2 Vols. Sixth edition. Baltimore, Maryland, USA e Londres Reino Unido: Johns Hopkins University Press. ISBN 978-0-8018-5789-8. 
* Wilson, D. E. & Reeder, D. M., editors (2005): *Mammal Species of the World: A Taxonomic and Geographic Reference'', 3rd ed. Baltimore, Maryland, USA: Johns Hopkins University Press. ISBN 978-0-8018-8221-0.

### Outros artigos 
* Lagomorfos
* Lepóridos
Dragón barbudo

**Dragón barbudo** (*Pogona vitticeps*) é unha especie de saurópsido escamoso da familia dos agámidos orixinario das rexións desérticas e semidesérticas de Australia. É diúrno, omnívoro e terrestre semiarborícola. No presente é comercializado como mascota en diversos lugares do mundo. Recibe este nome polo repregue da pel, con escamas afiadas, que ten debaixo da gorxa. Tamén ten o corpo recuberto de espiñas.

## Notas 
## Véxase tamén 
### Outros artigos 
* Comportamento agonístico
Fernando Palacios Arribas

**Fernando Palacios Arribas** é un enxeñeiro de montes e biólogo español.
## Traxectoria 
Investigador do CSIC, traballa no Museo de Ciencias Naturales de Madrid, sendo coñecido polo seu estudo do lobo ibérico e a súa defensa, e por ser o descritor da especie *Lepus castroviejoi*.

## Notas 
## Véxase tamén 
### Outros artigos 
* Lebre de Castroviejo
Voo 266 de Bangkok Airways

O **voo 266 de Bangkok Airways** era un servizo regular doméstico de pasaxeiros dende o aeroporto de Krabi ata o aeroporto de Samui, en Tailandia. O día 4 de agosto de 2009 o ATR 72-212A que operaba a ruta saíuse da pista na aterraxe e esnafrouse contra unha vella torre de control baleira. Un dos pilotos morreu e 41 persoas resultaron feridas.

## Avión 
O aparello implicado era un ATR 72-212A, con rexistro HS-PGL e número de serie 670. O avión voara por primeiro vez o 6 de xuño de 2001 co rexistro francés F-WWER. Entrou en servizo con Bangkok Airways o 16 de xullo dese ano. O 29 de maio de 2006 entrou en servizo con Siem Reap Airways International, volvendo a Bangkok Airways o 7 de xaneiro de 2009, despois de que Siem Reap Airways International cesasra as súas operacións. O avión fora bautizado co nome *Pha Ngan* e tiña unhas 20 000 horas de voo.

## Accidente 
O avión esvarou fóra da pista e chocou contra unha vella torre de control que era usada como estación de bombeiros. O accidente ocorreu ao redor das 14:15 hora local (07:15 UTC). O piloto morreu, mentres que o copiloto, que estivo atrapado no avión durante máis de dúas horas, estivo entre os últimos en ser evacuado do avión. Catro pasaxeiros sufriron traumatismos graves: dous británicos, un italiano e un suízo. Un total de 34 persoas resultaron feridas.

A fuselaxe do avión pasou varios anos en estradas en distintas partes de Samui antes de ser afundido en outubro de 2013 como parte do Proxecto de arrecife artificial Majcha Air Samui.

## Notas
Voo 301 de Lao Airlines

O **voo 301 de Lao Airlines** era un servizo regular doméstico de pasaxeiros dende Vientiane ata Pakse, en Laos. O día 16 de outubro de 2013 o ATR 72-600 que operaba a ruta esnafrouse no río Mekong preto de Pakse, matando ás 49 persoas a bordo. Foi o primeiro accidente dun ATR 72-600 e o peor no chan de Laos.

O informe da investigación concluíu que a causa probable do accidente foi o fallo da tripulación en executar axeitadamente o procedemento de aproximación infrutuosa tras abortar a aterraxe no aeroporto de Pakse.

## Notas
Voo 222 de TransAsia Airways

O **voo 222 de TransAsia Airways** era un servizo regular doméstico de pasaxeiros entre Kaohsiung e Magong, en Taiwán. O día 3 de xullo de 2014 o ATR 72-500 que operaba a ruta esnafrouse contra varios edificios durante a aproximación ao aeroporto de Magong con mal tempo. Das 58 persoas a bordo só sobreviviron 10.

Unha investigación do Consello de Seguridade Aeronáutica de Taiwán atopou que os pilotos descenderon intencionadamente por debaixo da altura mínima de descenso e que o capitán tivo un exceso de confianza, resultando nun erro dos pilotos.

## Avión 
O aparello implicado era un ATR 72-500 con rexistro B-22810 e número de serie 642. Estaba impulsado por dous motores Pratt & Whitney Canada PW127F. O avión voara por vez primeira o 14 de xuño do ano 2000 e fora entregado a TransAsia Airways un mes despois.

## Notas
Javier Castroviejo Bolívar

**Javier Castroviejo Bolivar**, máis coñecido por **Javier Castroviejo**, nado o 5 de outubro de 1940 en Bueu, é un biólogo e investigador galego.
## Traxectoria 
### Formación 
Fillo de Xosé María Castroviejo Blanco-Cicerón, co título "Contribución al conocimiento de la taxonomía, ecología, biología del celo y mudas del urogalo (*Tetrao urogallus* L.) en España", cualificada coa máxima nota.

## Algunhas publicacións 
### Libro 
**La faune* (1982, con  Félix Rodríguez de la Fuente). París: Alpha. ISBN 2-7300-1100-5.

### Artigos en revistas 
Castroviejo publicou un cento de artigos en revistas científicas, entre os que se poden citar:

*"Primeros datos sobre la ecología invernal de los vertebrados de la Cordillera Cantábrica", *Asturmnatura*, **1** (1973).
*"Dobre el lirón gris (*Glis glis pyrenaicus* Cabrera, 1908) en España", *Doñana Acta Vertebrata*, **1** (1974).
*"Catálogo de reptiles y anfibios con clave para su clasificación" (1980).
*"Conservación de zonas encharcables: Doñana y el Hato y el Frío, Llanos de Venezuela" (1982).
*"La tragedia de los bienes comunes y el ejemplo de Doñana". *Derecho y medio ambiente: Revista jurídica para el desarrollo sostenible*, **2** (8): 71-80 (2001).
*"Herpetofauna del Parque Nacional de Monte Alén (Río Muni, Guinea Ecuatorial)" (Con Ion de la Riva, A. I. Rial e  C. A. Lasso) *Graellsia: revista de zoología*, **58** (2): 21-34 (2002).

## Notas 
## Véxase tamén 
### Bibliografía 
* Javier Castroviejo Bolívar. Biografía en Los mejores de los nuestros. Premios Castilla y León 1985-2006.

### Ligazóns externas 
*
Perfecto Requeijo Rouco

**Perfecto Requeijo Rouco**, coñecido como **Tarrelo**, nado en Romariz (Abadín) en 1920, foi un guerrilleiro antifranquista galego.

## Traxectoria 
Emigrante retornado de América. Foi detido pola Garda Civil de Mondoñedo con Francisco Requeijo Anello en outubro de 1942, acusados dun roubo a Pedro Prieto Vidal de Romariz. Foron xulgados en Lugo o 14 de abril de 1943. Comandou un pequeno grupo guerrilleiro independente na zona de Mondoñedo e Villalba. Compañeiro de Luís Trigo Chao "O Guardarríos" nalgunhas accións. Logo incorporouse ao grupo guerrilleiro liderado por Roberto Alonso Díaz, do que foi o seu número dous. Foi detido en Vilalba a finais de 1946.

## Notas 
## Véxase tamén 
### Bibliografía 
*
Jesús Larrañaga Churruca

**Jesús Larrañaga Churruca**, coñecido como **Goierri**, nado en Urretxu (Guipúscoa) o 17 de abril de 1901 e finado en Madrid o 21 de xaneiro de 1942, foi un político comunista español, un dos fundadores do Partido Comunista de Euskadi.

## Traxectoria 
De familia vascofalante, sendo mozo adscribiuse ao nacionalismo vasco: foi militante das Euzko Gaztedi Indarra, as xuventudes do Partido Nacionalista Vasco, e do sindicato ELA-STV. Posteriormente abandonou a militancia nacionalista para pasarse á militancia obreira revolucionaria e ingresar nas filas do Partido Comunista de España (PCE).
Membro da dirección do PCE, en 1935 foi un dos impulsores da sección vasca do partido, o Partido Comunista de Euskadi (PCE-EPK), xunto con Dolores Ibárruri e Juan Astigarrabía. Durante a guerra civil foi nomeado Comisario de Guerra en Guipúscoa, onde ordenou fusilar aos sublevados. Enfrontouse ao lehendakari José Antonio Aguirre en 1937 pola decisión de evacuar Bilbao sen combater o avance das tropas sublevadas. Logo da caída da Fronte do Norte, vuelveu a Madrid, onde se dedicou a tarefas organizativas dentro do PCE. Opúxose en Levante ao golpe de Estado do coronel Segismundo Casado e organizou a evacuación de numerosos militantes comunistas.

Ao finalizar a guerra exiliouse en Francia. Despois trasladouse a Cuba e a Nova York. En 1941 a dirección do PCE decidiu enviarlo de volta a España para reconstruír o PCE xunto a Jesús Hernández e Pedro Checa. Logo de viaxar clandestinamente nun barco portugués desde Estados Unidos, foi detido pola policía portuguesa en Lisboa, sendo entregado ás autoridades franquistas. Xulgado en consello de guerra, foi condenado a morte. Foi fusilado xunto a outros membros da dirección do PCE, como Francisco Barreiro Barciela, Eladio Rodríguez González, Manuel Asarta Imaz, Jaime Girabau Estévez e Isidoro Diéguez Dueñas, nas tapias do Cemiterio da Almudena en 1942.

## Recoñecementos 
En decembro de 1979 fundouse en Beasain unha asociación denominada "Sociedad Cultural Jesús Larrañaga".
## Notas 
## Véxase tamén 
### Bibliografía 
* 
* 

* 
### Ligazóns externas 
* Ficha en Memoria Pública
Siikalatva

**Siikalatva** é un municipio de Finlandia situada na rexión de Ostrobotnia do Norte. En 2018 a súa poboación era de 5&nbsp;398&nbsp;habitantes. A superficie do termo municipal é de 2&nbsp;229,20&nbsp;km2, dos cales 56,67&nbsp;km2 son auga. O concello ten unha  densidade de poboación de 2,48&nbsp;hab./km².

Limita cos concellos de Haapavesi, Kajaani, Kärsämäki, Liminka, Muhos, Pyhäntä, Raahe, Siikajoki e Vaala e Kajaani, este último na rexión veciña de Kainuu.

O concello é unilingüe en finés.

## Notas 
## Véxase tamén 
### Ligazóns externas 
* Sitio web de Siikalatva
Juan Gabeiras Barro

**Juan Gabeiras Barro**, coñecido como **Picovello**, nado na Capela e finado no Tellado (Fene) o 18 de xullo de 1951, foi un guerrilleiro antifranquista galego.

## Traxectoria 
Incorporouse á guerrilla en maio de 1949 con José Seijo Naveira e os irmáns José e Juan Freire Barcia. O 18 de xullo de 1951 morreu abrasado, xunto a Manuel Bastida Franco, nunha casa do Tellado (Fene) á que lle prendeu lume a Garda Civil. Algunhas fontes afirman que se chamaba **Juan Gabeira Gabeira** e foi asesinado o 30 de outubro de 1949 en Pazos (Monfero) con outros seis guerrilleiros do destacamento Arturo Cortizas; pero o guerrilleiro identificado pola Garda Civil como Picovello era en realidade José Remuiñán Barreiro.

## Véxase tamén 
### Bibliografía 
* 

* 

*
Voo 235 de TransAsia Airways

O **voo 235 de TransAsia Airways** era un servizo doméstico que se esnafrou no río Keelung o día 4 de febreiro de 2015, pouco despois de engalar do aeroporto de Taipei Songshan, a 5,4&nbsp;km ao oeste de Songshan, en Taiwán. O voo de TransAsia Airways, realizado por un ATR 72-600 con só tres meses de idade, operaba un servizo entre Taipei e Kinmen con 53 pasaxeiros e 5 tripulates a bordo. Houbo 15 superviventes.

Dous minutos despois da engalaxe os pilotos informaron da parada dun motor. O voo 235 trepou ata unha altura máxima de 460 metros (1 510 pés), e entón descendeu. O outro motor, que aínda traballaba, foi apagado por un erro. Xusto antes de esnafrarse contra o río, inclinouse de súpeto cara a esquerda e contou a un taxi que ía polo viaduto de Huandong coa súa á esquerda.

O voo 235 foi o segundo accidente con vítimas mortais dun ATR de TransAsia Airways en sete meses: o voo 222 esnafrouse o 23 de xullo de 2014, matando a 48 dos seus 58 ocupantes.

## Avión 
O aparello implicado no accidente era un turbohélice bimotor ATR 72-600 con rexistro B-22816 e número de serie 1141. Voara por vez primeira o 28 de marzo de 2014 e fora entregado a TransAsia Airways o 15 de abril dese ano. O motor Pratt & Whitney Canada PW127M esquerdo fora substituído en agosto de 2014.

## Notas
Voo 1153 de Tuninter

O **voo 1153 de Tuninter** era un servizo internacional entre o aeroporto de Bari, Italia, e o aeroporto de Xerba-Zarzis, Tunisia. O día 6 de agosto de 2005 o ATR 72 que operaba o voo amarou no mar Mediterráneo a uns 29&nbsp;km da cidade de Palermo. 16 das 39 persoas a bordo morreron. O accidente debeuse a que o avión quedou sen queroseno debido á instalación dun indicador de cantidade de combustible deseñado para o ATR 42 no máis grande ATR 72. Foi o primeiro accidente con vítimas mortais de Tuninter nos seus 14 anos de historia.

## Tripulación 
O capitán do voo Chafik Al Gharbi, de 45 anos, un piloto con experiencia con 7 182 horas de voo. O copiloto era Ali Kebaier Al-Aswad, de 28 anos, con 2 431 horas. Ámbolos dous estaban moi familiarizados co ATR 72, tendo acumuladas 5 582 e 2 130 horas nese modelo respectivamente.

## Accidente 
O indicador de cantidade de combustible (FGI) do ATR 72-202 fora substituído a noite anterior do voo, pero os técnicos instalaron sen decatarse un FQI deseñado para o ATR 42, un avión semellante pero máis pequeno, e con tanques de combustible tamén máis pequenos. As tripulación de terra e o enxeñeiro de voo, baseándose nas lecturas incorrectas do novo FQI, cargaron o avión cunha cantidade non axeitada de combustible para o voo.

No voo de Bari a Xerba os dous motores se pararon no aire. O motor dereito fallou a 23 000 pés (7 000 metros). O avión comezou a descender ata os 17 000 pés, pero 100 segundos despois do fallo do motor dereito o motor esquerdo tamén fallou. A tripulación non detectara o esgotamento do combustible debido ao indicador instalado, que marcaba unha cantidade suficiente nos tanques, incluso despois de que todo o combustible se consumise. Tras o fallo dos motores o capitán solicitou unha aterraxe de emerxencia en Palermo, Sicilia. A tripulación intentou repetidamente acender os motores sen éxito cando intentaban voar cara Palermo. O ATR planeou durante 16 minutos, pero foi incapaz de chegar á pista e o avión tivo que amarar a 43 quilómetros ao nordés do aeroporto de Palermo, a unha velocidade de 233&nbsp;km/h. O avión rompeu en tres partes tras o impacto.

Todo o avión flotou durante un tempo tras o impacto, pero só a fuselaxe central e as ás quedaron a flote. Patrulleiras de Palermo chegaron 46 minutos despois da amaraxe e comezaron a rescatar os superviventes.

## Notas
Trionyx triunguis

O ***Trionyx triunguis*** é unha especie grande de tartaruga da familia Trionychidae, ou tartarugas de cuncha branda. É a única especie viva do xénero *Trionyx*.

## Descrición 
Na familia Trionychidae, a tartaruga de cuncha branda africana é unha das especies consideradas meirandes. Documéntanse exemplares desta especie que acadaron os 95&nbsp;cm de lonxitude na cuncha. A cuncha dos adultos é de cor castaña, relativamente cha e de forma ovalada. Como as outras tartarugas da súa familia, esta tartaruga ten a cuncha cuberta por pel no canto de placas córneas. As femias adoitan chegar ós 50 a 80&nbsp;cm na cuncha, cun peso máximo duns 40&nbsp;kg. Os machos son máis cativos que as femias, cun peso por termo medio duns 25&nbsp;kg. A cola dos machos é tamén máis longa e robusta que a das femias. Mantense na auga a maior parte do tempo.

## Notas 
## Véxase tamén
Pituophis melanoleucus

***Pituophis melanoleucus***, é unha especie non velenosa de cobra endémica do sueste dos Estados Unidos. No presente, recoñécense tres subespecies.

## Notas 
## Véxase tamén 
### Bibliografía 
* Barbour T. 1921. The Florida Pine Snake. *Proc. New England Zoöl. Club* **7**: 117118. (*Pituophis melanoleucus mugitus*, nova subspecie).
* Blanchard FN. 1924. A Name for the Black *Pituophis* of Alabama. *Pap. Michigan Acad. Sci., Arts, Letters* **4**: 531-532. (*Pituophis lodingi*, nova especie).
* Daudin, F.M. 1803. *Histoire Naturelle, Générale et Particulière des Reptiles..., Tome Sixième* [Volume 6]. París: F. Dufart. 447 pp. + Plates I-X. (*Coluber melanoleucus*, nova especie, p.&nbsp;409.)
Heosemys spinosa

O ***Heosemys spinosa*** é unha especie de tartaruga que habita nas terras baixas e na selva tropical, normalmente preto de correntes pequenas, principalmente en áreas de monte até os 900 m por riba do nivel do mar.

## Notas 
## Véxase tamén 
### Bibliografía 
* 
*
Indotestudo elongata

A ***Indotestudo elongata*** é unha especie de tartaruga orixinaria do sueste de Asia e partes do subcontinente indio, particularmente no nordeste da India.

## Notas 
## Véxase tamén 
### Bibliografía 
* Blyth, E. 1854 Notices and descriptions of various reptiles, new or little-known. Part I. J. Asiat. Soc. Bengal  22 [1853]: 639–655
* Gray, J.E. 1857 Notice of some Indian tortoises (including the description of a new species presented to the British Museum by Professor Oldham). Ann. Mag. Nat. Hist. (2) 19: 342–344
* Iverson, John B., Phillip Q. Spinks, H. Bradley Shaffer, William P. McCord and Indraneil Das 2001 Phylogenetic relationships among the Asian tortoises of the genus Indotestudo (Reptilia: Testudines: Testudinidae). Hamadryad 26 (2):271–274
Isidoro Diéguez Dueñas

**Isidoro Diéguez Dueñas**, nado en Puertollano o 19 de xaneiro de 1909 e finado en Madrid o 21 de xaneiro de 1942, foi un político comunista español.

## Traxectoria 
Membro do Comité Provincial de Madrid do PCE dende 1936, durante a Guerra Civil participou nas frontes onde se desenvolveu a defensa de Madrid fronte ao avance das tropas do bando sublevado. Chegou a ser membro do Comité Central do PCE. Participou na Junta de Defensa de Madrid como conselleiro suplente. Ao final da guerra fuxiu de Madrid camiño de Valencia, para rematar cruzando en barco a Francia. Pasou pola Unión Soviética e Estados Unidos e rematou en México, arribando a Tamaulipas o 8 de decembro de 1939. O Partido Comunista enviouno de regreso a España para participar na reconstrución interna da formación. Saíu de México destino Lisboa, chegando a Portugal no verán de 1941, en plena segunda guerra mundial. Foi detido pola ditadura portuguesa xunto a outros dirixentes comunistas españois e entregado ás autoridades españolas. Pasou polo cárcere de Porlier en Madrid, foi xulgado en consello de guerra con Jesús Larrañaga, Manuel Asarta Imaz, Jaime Girabau Estévez, Francisco Barreiro Barciela, Eladio Rodríguez González, Jesús Gago Correa e Jacinto Nogueira Nogueira e condenado a morte por "adhesión a la rebelión" e actividades contra a Lei de Seguridade do Estado, xunto con Jesús Larrañaga, Manuel Asarta, Jaime Girabau, Francisco Barreiro e Eladio Rodríguez, sendo fusilados nas inmediacións do Cemiterio de Este dous días despois do xuízo.
## Notas 
## Véxase tamén 
### Bibliografía 
* 

* 

### Ligazóns externas 
* Ficha en Memoria Pública 
* Большая советская энциклопедия, (referencia en ruso na páxina *slovari* de Romanía).
Taivalkoski

**Taivalkoski** é un municipio de Finlandia situada na rexión de Ostrobotnia do Norte. En 2018 a súa poboación era de 4&nbsp;038&nbsp;habitantes. A superficie do termo municipal é de 2&nbsp;650,66&nbsp;km2, dos cales 212,52&nbsp;km2 son auga. O concello ten unha  densidade de poboación de 1,66&nbsp;hab./km².

Limita cos concellos de Kuusamo e Pudasjärvi pertencentes á súa mesma rexión, Posio en Laponia, e Suomussalmi, na rexión veciña de Kainuu.

O concello é unilingüe en finés.

## Notas 
## Véxase tamén 
### Ligazóns externas 
* Sitio web de Taivalkoski
Kalpana Chawla

**Kalpana Chawla** foi unha astronauta estadounidense nada en Karnal (India) e que formou parte das misións STS-87 e STS-107, na que faleceu xunto co resto da tripulación. Pasou un total de 31,62 días no espazo.

## Traxectoria
Chawla naceu o 1 de xullo de 1961 en Karnal, India. Era graduada en enxeñería aeronáutica pola Facultade de enxeñería do Punjab en 1982 e máster en enxeñería aeronáutica pola Universidade de Texas en 1984, disciplina da que se doutorou pola Universidade de Colorado en 1988.

## Notas 
## Véxase tamén 
### Bibliografía 
* Daniel Roberto Altschuler e Fernando J. Ballesteros (2016). *Las mujeres de la Luna. Historias de amor, dolor y valor*. Editorial: Next Door Publishers e Jot Down Books (Colección El café Cajal). ISBN: 978-84-944435-4-1
* Schatz, Kate. *Mujeres radicales del mundo : artistas, atletas, piratas, punks y otras revolucionarias del mundo que han hecho historia*. ISBN 978-84-948086-2-3,
### Outros artigos 
*Mulleres na NASA
*Mulleres no espazo
Enciclopedia de la fauna de Félix Rodríguez de la Fuente

A ***Enciclopedia Salvat de la fauna*** é unha obra dedicada á fauna que foi editada, en principio en fascículos, entre 1970 e 1973, publicada pola Editorial Salvat (Pamplona).

O seu coordinador e director foi Félix Rodríguez de la Fuente. No equipo de redactores encontrábanse Miguel Delibes de Castro, Javier Castroviejo, Cosme Morillo e Carlos Vallecillo, entre outros.

A enciclopedia está composta por once volumes, publicados en fascículos semanais de 24 páxinas.

Miguel Delibes de Castro recordou anos despois que a enciclopedia estaba entre os libros técnicos da maioría dos Museos de Ciencias Naturais de Europa.

## Tomos 
* 1 África etiópica.
* 2 África etiópica.
* 3 África etiópica.
* 4 Eurasia y Norteamérica (Región Holártica).
* 5 Eurasia y Norteamérica (Región Holártica).
* 6 Eurasia y Norteamérica (Región Holártica).
* 7 Asia tropical y oriental.
* 8 Sudamércia (Región Neotropical).
* 9 Australia e islas.
* 10 Mares y océanos.
* 11 Índice.

## Notas
Lepus (subxénero)

[miniatura|230px|*[Lepus othus*]]
***Lepus*** é un subxénero de mamíferos lagomorfos da familia dos lepóridos pertencente ao xénero homónimo *Lepus*, que comprende tres especies de lebres.

## Características 
As tres especies incluídas no subxénero caracterízanse polo seu tamaño grande (duns 60&nbsp;cm de lonxitude e 5&nbsp;kg de peso de media), a súa constitución repoluda, con patas curtas e cubertas con pelo incluso nas plantas do pé e provistas de uñas fortes, orellas pequenas e curtas, pero, sobre todo, pola característica de teneren dúas pelaxes, unha branca en inverno (coa punta das orellas e da cola negra), e outra de verán, de cor parda.

## Taxonomía 
### Descrición 
O subxénero foi descrito por Linneo en 1758, na páxina 57 do volume 1º do seu *Systema Naturae*.

### Especies 
Neste subxénero recoñécense na actualidade as tres especies seguintes:
*'*Subxénero *Lepus'''* Linnaeus, 1758
** *Lepus arcticus* Ross, 1819 – Lebre ártica ou lebre do Ártico
** *Lepus othus* Merriam, 1900 – Lebre de Alasca ou lebre de Bering
** *Lepus timidus* Linnaeus, 1758 – Lebre de montaña ou lebre de Eurasia

## Notas 
## Véxase tamén 
### Bibliografía 
* Walker, E. (1975): *Mammals of the World*. 2 Vols. Sixth edition. Baltimore, Maryland, USA e Londres Reino Unido: Johns Hopkins University Press. ISBN 978-0-8018-5789-8. 
* Wilson, D. E. & Reeder, D. M., editors (2005): *Mammal Species of the World: A Taxonomic and Geographic Reference*, 3rd ed. Baltimore, Maryland, USA: Johns Hopkins University Press. ISBN 978-0-8018-8221-0.

### Outros artigos 
* Lagomorfos
* Lepóridos
* *Lepus''
Campionato Portugués de Rugby 1996-1997

A **tempada 1996-1997 do Campionato Nacional** foi a edición número 39 da máxima competición de clubs do rugby en Portugal.
## Formato do torneo
O formato de competición contou con dúas fases.
# Na primeira os oito equipos xogaron todos contra todos unha liga de catorce xornadas.
# Na segunda fase os catro mellores equipos da primeira fase xogaron entre si outra liga de todos contra todos de seis xornadas para determinar o equipo campión. Os catro peores equipos da primeira fase fixeron o mesmo para determinar os descensos.
## Primeira Fase
## Segunda Fase
Nesta segunda fase ningún equipo partía de cero puntos. Tódolos equipos partían coa metade dos puntos acadados na primeira fase, ós que se lle sumaron os acadados na segunda fase para ter a puntuación definitiva que determinaría a clasificación final no torneo.
;Grupo A

* 
;Grupo B

* 

## Véxase tamén 
### Ligazóns externas 
* Páxina web da Federación Portuguesa de Rugby 
* Número 12 da revista Rugby Magazine 
### Outros artigos 
* Selección de rugby de Portugal
* Copa Ibérica
Torque de Porto

O **Torque de Porto** é un torque atopado en Galicia no século XIX. Apareceu por casualidade probablemente no castro das Modias, no lugar das Modias, parroquia de San Martiño de Porto, concello de Cabanas. Esta peza foi adquirida pola Deputación da Coruña no ano 1868 ao particular don Ernesto Freire e depositouse no Museo Arqueolóxico e Histórico Castelo de Santo Antón. Dátase aproximadamente no século I a. C.

## Descrición 
Torque de ouro aliado con prata, formado por unha variña maciza de sección circular con arames enrolados e remates piriformes. Os arames están ben conservados e dan 65 voltas sobre a variña. Entre a zona lisa e os arames ten dous motivos en espiral de fío de ouro aplicado, con botón central. Na cara interna presenta unha retícula incisa e un dobre triángulo punteado.

Actualmente está fragmentado con cortafríos en tres partes e restos soltos de arame desenvolto e as dimensións son 373&nbsp;mm de lonxitude, 12&nbsp;mm de grosor e 27×21&nbsp;mm os remates. O seu peso é de 355&nbsp;g.

O estilo desta xoia adscríbese ao chamado "grupo ártabro" con torques de semellante tipoloxía en Centroña, Foxado ou Viladonga entre outros.

## Véxase tamén 
### Outros artigos 
* Torque de Burela
* Torque de Ourense
*Torque de Foxados
* Museo Arqueolóxico e Histórico Castelo de Santo Antón

### Bibliografía 
* Martínez López, Mª Carmen (2014). "Catálogo de torques ártabros" (PDF). *Cátedra. Revista eumesa de estudios* (21): 105.
Eugenio Bernal Pérez

**Eugenio Bernal Pérez**, nado en Madrid o 15 de marzo de 1923 e finado en Montevideo o 1 de novembro de 1986, foi un fotógrafo e guerrilleiro antifranquista galego.

## Traxectoria 
Aos tres anos a familia trasladouse a Ferrol. Traballou en Astano e fundou, cun compañeiro, os estudos de fotografía Gomber. Compañeiro de Antonio Molins Valls e Leonardo Gómez Pérez, foi detido en Ferrol o 17 de febreiro de 1943 nunha acción da Policía Armada. Antonio e Leonardo lograron fuxir, aínda que Leonardo ferido na cabeza.

En 1953 marchou ao Brasil e tres anos despois trasladouse a Montevideo, onde montou outro estudio de fotografía. Foi presidente da Casa de España e colaborador do diario *El Popular*. Foi detido pola ditadura o 5 de xullo de 1977 coa acusación de facer fotos de carné, estivo tres anos preso. Regresou a Ferrol en 1980 logo de moitas mobilizacións pola súa liberación. A súa familia permanecía no Uruguai, polo que se instalou en Buenos Aires onde se reuniu con eles.

En 1983 detectóuselle un cancro de recto, e déronlle seis meses de vida, aínda así regresou a Montevideo en 1985.
## Notas 
## Véxase tamén 
### Bibliografía 
* 

### Ligazóns externas 
* Que los encargados de administrar justicia sean justos, pero severos  por Eugenio Bernal.
Campionato Portugués de Rugby 1997-1998

A **tempada 1997-1998 do Campionato Nacional** foi a edición número 40 da máxima competición de clubs do rugby en Portugal.
## Formato do torneo
O formato de competición contou con dúas fases.
# Na primeira houbo doce equipos repartidos en tres grupos de catro. Despois de seis xornadas o dous mellores equipos de cada grupo pasaron a loitar polo título e os dous peores equipos de cada grupo pasaron a loitar pola permanencia.
# Na segunda fase os equipos estaban separados en dous grupos. Nun estaban os seis mellores e noutro os seis peores. Esta fase contou con dez xornadas.
## Primeira Fase
* 
## Segunda Fase
;Grupo A

* 
;Grupo B

* 
* 

## Véxase tamén 
### Ligazóns externas 
* Páxina web da Federación Portuguesa de Rugby 
* Número 15 da revista Rugby Magazine 
### Outros artigos 
* Selección de rugby de Portugal
* Copa Ibérica
Field-programmable gate array

miniatura|dereita|Spartan FPGA de Xilinx.
**Field-programmable gate array** ou **FPGA** é un controlador dixital lóxico programable, o que permite que un circuíto pode ser simulado a nivel de hardware por medio da programación.

A FPGA foi inventada en 1984 por Ross Freeman e Bernard Vonderschmitt, cofundadores da empresa Xilinx, como unha evolución de CPLD. Ata maio de 2015 a tecnoloxía era pechada e non existían programas libres.

## Notas
Amos Oz

**Amos Oz** (en ) nado en Xerusalén o 4 de maio de 1939 e finado en Tel Aviv o 28 de decembro de 2018), foi un escritor, novelista e xornalista israelí

## Traxectoria 
Rexistrado ao nacer co nome **Amos Klausner**, é considerado como un dos máis importantes escritores contemporáneos en hebreo. Nado no barrio xerosolimitano de Karem Avraham foi fillo único de Fania e Yehuda A. Klausner, que emigraran anos antes dende a actual Ucraína e Lituania, respectivamente, fuxindo da crecente hostilidade antisemita. O seu pai e o resto da súa familia paterna simpatizaban politicamente coa dereita sionista revisionista. Amos Oz estudou nunha escola relixiosa malia a que seus pais non eran xudeus practicantes. Con 12 anos sofre a perda da súa nai, que padecía depresións e acabou suicidándose. Dous anos máis tarde ingresou por vontade propia no kibbutz de Hulda, sendo nesta altura cando adoptou o seu novo apelido: Oz (en hebreo: coraxe). 

Casou en 1960 con Nily Zuckerman e foi pai de tres fillos. Ademais estudou literatura na Universidade Hebrea de Xerusalén e exerceu como profesor na escola do seu kibbutz. Reservista logo de facer o servizo militar, foi chamado a filas polas Forzas de Defensa de Israel nas guerras dos Seis Días (1967) e na do Yom Kippur (1973). 

A mediados da década de 1980 a familia Oz deixou o kibbutz e instalouse en Arad, no deserto do Negev. Foi profesor de literatura na Universidade Ben-Gurión de Beer Sheba, no Néguev e membro da Academia Europea de Ciencias e Artes. En 2014, instalouse en Tel-Aviv e, en 2018, faleceu sendo soterrado en Hulda. 

### Carreira literaria 
Os seus escritos exploran os conflitos e as angustias da sociedade israelí contemporánea e, máis concretamente, as tensións e presións que soportan as persoas pola ideoloxía, as fronteiras xeográficas e o pasado histórico brutal.

De acordo coas súas propias lembranzas, a lectura de Sherwood Anderson animouno a escribir durante a súa adolescencia. En *Una historia de amor y oscuridad* afirma que o autor americano "liberou a miña man". De feito, a súa primeira obra, *Tierra de chacales* (1965), é unha compilación de relatos curtos inspirados na vida cotiá do kibbutz.  

Pola súa traxectoria literaria obtivo o Premio Israel de Literatura (1988), o Premio Goethe de Literatura (2005) polo seu libro autobiográfico *Una historia de amor y oscuridad* e foi candidato varios anos consecutivos ao Premio Nobel de Literatura. Foi un dos fundadores do movemento pacifista israelí Shalom Ajshav (Paz Agora). As súas reflexións sobre o conflito en Oriente Medio motivaron varias conferencias e os libros *Contra el fanatismo* e *Queridos fanáticos*. Neles insiste na vía dos dous Estados como base para a resolución do conflito e creación dunha unión económica entre ambos aberta aos países veciños. Tamén criticou con dureza as intervencións militares de Israel en Líbano en 2006 e as políticas do Primeiro Ministro Benjamin Netanyahu. En 2007 recibiu o Premio Príncipe de Asturias das Letras.

## Notas 
## Véxase tamén 
### Outros artigos 
* Lista dos Premios Príncipe de Asturias das Letras
Maurizio Cheli

**Maurizio Cheli**, nado en Zocca (provincia de Módena) o 4 de maio de 1959, é un astronauta italiano que formou parte da misión STS-75. Pasou un total de 15,74 días no espazo.

## Traxectoria
É graduado en Ciencias Aeronáuticas pola Academia da Forza Aérea de Italia en 1982 e pola Facultade Bélica da Forza Aérea Italiana en 1987. Graduouse tamén como piloto de probas pola Escola Imperial de Pilotos de Proba en 1988 e fixo un máster en enxeñería aeroespacial pola Universidade de Houston en 1994, así como un máster en Ciencias Políticas pola Universidade de Torino en 2004 e Administración de Empresas pola ESCP-EAP de París en 2007.

Foi seleccionado pola ESA como membro do segundo grupo de astronautas europeos en xuño de 1992. Quedou cualificado como astronauta en 1993 para voos no transbordador espacial despois dun ano de adestramento. Participou na misión STS-75, pasando no espazo un total de 15,74 días. Despois proseguiu a súa carreira sendo nomeado xefe de pilotos de proba por Alenia Aeronautica en Torino, participando no desenvolvemento do Eurofighter Typhoon e noutros programas da compañía. Participou como piloto de demostración nas mostras aéreas de París de 1997, 1999, 2001, 2003 e 2005. En decembro de 2007 foi nomeado director de desenvolvemento operativo de Alenia Aeronautica.

## Notas 
## Véxase tamén 
### Outros artigos 
*STS-75
Platecarpus

***Platecarpus*** ("Pulso chan") é un xénero extinto de lagartos acuáticos pertencentes á familia dos mosasauros, que viviu hai 84–81 millóns de anos, dende mediados do Santoniano até comezos do Campaniano, no período Cretáceo superior. Atopáronse fósiles nos Estados Unidos e un posible espécime en Bélxica e África. Ó igual que outros mosasauros, críase que nadaba ó estilo das anguias, malia que hai estudos que suxiren que o seu estilo de natación podería terse asemellado máis ó dos tiburóns. Un espécime excepcionalmente ben preservado de *P. tympaniticus* coñecido como LACM 128319 amosa impresións da pel, os pigmentos nas fosas nasais, os tubos bronquiais e a presenza dunha extremo na cola, o que demostra que el e outros mosasauros non tiñan necesariamente un método de natación similar a anguías, senón que eran máis poderosos e rápidos nadadores. Este exemplar atópase no Museo de Historia Natural do Condado dos Ánxeles.

## Notas
Leptodactylus fallax

***Leptodactylus fallax***, tamén coñecido popularmente como "polo das montañas", é unha especie de ra orixinaria das illas caribeñas de Dominica e Montserrat. A poboación declinou un 81% nos últimos dez anos e esta especie esta agora gravemente en perigo de extinción. En 2004 estimouse que a súa poboación estaba por baixo dos 8 000 exemplares.

## Distribución e hábitat 
A especie distribuíase outrora en moitas das illas orientais do Caribe, mais no presente só habita en Dominica e Montserrat. Tamén estivo presente en Guadalupe, Martinica, Saint Kitts e Nevis, mais hoxe desapareceu deses lugares, e tamén é probable que habitase en Santa Lucía e Antiga. A especie foi introducida sen éxito en Xamaica e Porto Rico.

## Notas 
## Véxase tamén 
### Ligazóns externas 
* *Leptodactylus fallax* en The Ark Gallery
Arciprestado de Sobrado

[miniatura|[Mosteiro de Sobrado.]]
O **arciprestado de Sobrado** é un arciprestado da arquidiocese de Santiago de Compostela. Pertence á vigairía de Santiago e abrangue 25 parroquias de seis concellos coruñeses.

É o herdeiro do condado de Présaras, tendo uns límites moi semellantes.

## Parroquias
[miniatura|Arciprestado de Sobrado no mapa do arcebispado de Santiago de [1825.

]]
As 25 parroquias do arciprestado son:

*1 parroquia do concello de Aranga:
:Vilarraso (San Lourenzo).
:O resto das parroquias de Aranga repártense entre os arciprestados de Pruzos (dúas) e Xanrozo (tres).

*4 parroquias do concello de Boimorto:
:Os Ánxeles (Santa María), Corneda (San Pedro), Dormeá (San Cristovo) e Rodieiros (San Simón).
:O resto das parroquias de Boimorto pertencen ó arciprestado de Ferreiros.

*As 4 parroquias do concello de Curtis:
:Curtis (Santaia), Fisteus (Santa María), Foxado (Santa María) e Santa María de Lurdes (Santa María).

*9 parroquias do concello de Sobrado:
:Carelle (San Lourenzo), Codesoso (San Miguel), Cumbraos (San Xiao), Folgoso (Santa Cristina), Grixalba (San Xiao), Nogueira (San Xurxo), A Porta (San Pedro), Pousada (San Mamede) e Roade (Santo André).
:A parroquia administrativa da Ciadella foi suprimida eclesiasticamente na reforma parroquial de 1867 e integrada na de Armental (Vilasantar).

*As 7 parroquias do concello de Vilasantar:
:Armental (San Martiño), Barbeito (San Salvador), Mezonzo (Santa María). Présaras (San Pedro), San Vicenzo de Curtis (San Vicenzo), Vilariño (Santa María) e Vilasantar (Santiago).
:A parroquia de Armental incorpora a da Ciadella (Sobrado).

### Igrexas parroquiais 
## Notas 
## Véxase tamén 
### Ligazóns externas 
*
Escola de Arte e Superior de Deseño Mestre Mateo

A **Escola de Arte e Superior de Deseño Mestre Mateo**, é un centro público dependente da Xunta de Galicia fundado en Santiago de Compostela no ano 1888.

## Notas 
## Véxase tamén 
### Ligazóns externas 
* Páxina web da Escola de Artes e Superior de Deseño Mestre Mateo

* Historia da Escola de Artes e Superior de Deseño Mestre Mateo
* Compostela virtual, edificios históricos.
Protosphyraena

***Protosphyraena*** é un xénero fósil de peixes semellantes a un peixe espada, que viviu durante o Cretáceo Superior (Coniaciano-Maastrichtiano). É coñecido a través dos restos fósiles atopados en Europa, Asia e por ser membro da formación Niobrara de Smoky Hill, en Kansas (finais do Coniaciano até comezos do Campaniano). *Protosphyraena* era un peixe grande, de 2 a 3 metros de lonxitude. *Protosphyraena* compartiron os océanos cretáceos con réptiles acuáticos, como os mosasauros e plesiosauros, así como outras especies de peixes depredadores extintos. O nome *Protosphyraena* é un combinación dos termos gregos *protos* ("antigo") máis *Sphyraena*, o xénero das barracudas, xa que os primeiros paleontógos confundiron os *Protosphyraena* como os devanceiros das barracudas. Investigacións recentes amosan que os *Protosphyraena* non están relacionados coa familia de peixes espada Xiphiidae, senón que pertence á familia extinta Pachycormidae.

## Véxase tamén 
### Bibliografía 
*
*Cope, E. D. 1873. On two new species of Saurodontidae. Proceedings of the Academy of Natural Sciences of Philadelphia* 25:337-339.
*Cope, E. D. 1874. Review of the vertebrata of the Cretaceous period found west of the Mississippi River. U. S. Geolological Survey of the Territories, Bulletin* 1(2):3-48.
*Cope, E. D. 1875. *The Vertebrata of the Cretaceous Formations of the West *. Report of the U. S. Geological Survey of the Territories. 2 (Washington, D.C.: Government Printing Office):302 pp.
*Everhart, M. J. 2005. *Oceans of Kansas: A Natural History of the Western Interior Sea*. Indiana University Press: 323 pp.
*
*
*
*Mantell, G. 1822. *The fossils of the South Downs; or illustrations of the geology of Sussex*. Londres: Lupton Relfe. xiv + 327 pp.
*
*Woodward, A. S. 1895. *Catalogue of the fossil fishes in the British Museum. Part 3*. British Museum of Natural History, Londres.  pp. i-xliii, 1-544.
Camarasaurus

***Camarasaurus*** era un xénero de dinosauro herbívoro cuadrúpede. Era o máis común dos saurópodos xigantes descubertos en América do Norte. Este fósil foi descuberto na formación Morrison de Colorado e Utah, e data do Xurásico Superior (dende o Kimmeridgian até o Tithonian), hai uns 155 a 145 millóns de anos. Os *Camarasaurus* presentaban unha distintiva forma cranial cun fociño romo e un cranio arqueado que era notablemente cadrado. Crese que podía viaxar en mandas, ou cando menos en grupos familiares.

O seu nome quere dicir "lagarto de cámara", referíndose ás cámaras ocas nas vértebras (do grego *καμαρα*/*kamara* que quere dicir "cámara abovedada", e *σαυρος*/*sauros* que quere dicir "lagarto").

## Véxase tamén 
### Outros artigos 
* Lista de dinosauros
### Bibliografía 
* 
* 
*
*
*
*
*
*
*
*
*
*
*
* 
* 
* 
* 
*
* 
*
Voo 001 de Icelandic Airlines

O **voo 001 de Icelandic Airlines** era un servizo chárter que se esnafrou o 15 de novembro de 1978 ao aproximarse á pista do aeroporto internacional Bandaranaike, en Colombo. O accidente do Douglas DC-8 que operaba a ruta matou 8 dos 13 tripulantes islandeses, os 5 tripulantes de reserva e 170 peregrinos musulmáns (principalmente indonesios), dun total de 262 pasaxeiros e tripulantes. O informe oficial das autoridades de Sri Lanka deu como causa probable do accidente un fallo da tripulación ao cumprir os procedementos de aproximación; porén, as autoridades estadounidenses e islandesas oficialmente dixeron que a culpa fora dos equipos defectuosos do aeroporto e de erros do control de tráfico aéreo. É de lonxe o peor accidente da historia da aviación islandesa e o segundo peor en Sri Lanka, despois do voo 138 de Martinair catro anos antes.

O voo saíu de Jeddah, en Arabia Saudita, en ruta cara a Surabaya, en Indonesia. Ía aterrar no aeroporto internacional de Colombo-Bandaranaike para recargar combustible e para rotar a tripulación. Na zona había tormentas e o vento cruzado era un problema.

## Avión 
O avión involucrado no accidente era un DC-8 fretado pola aeroliña islandesa Loftleiðir e estaba alugado por Garuda Indonesian Airways para levar peregrinos indonesios á Meca durante o hajj. O avión tiña o rexistro TF-FLA e estaba bautizado como *Leifur Eiríksson*.

## Accidente 
O avión contactou coa Área de Control de Ratmalana ás 22:53 hora local e foi informado de que a pista en uso no aeroporto de Colombo era a 04. O avión solicitou a pista 22 e foi autorizado a unha aproximación ILS vectorizada por radar a esa pista. A Área de Control que estaba en contacto co avión descendeuno do nivel FL 330 ao 220 a unhas 90 millas do aeroporto. Ás 23:06 o avión foi pasado ao Control de Radar (CAK), que o instruíu para baixar ao nivel FL 20 para facer unha aproximación ILS á pista 22. A tripulación seguiu as instrucións e tamén se lle solicitou que informase cando establecese o localizador. Porén, a pesar de ter recibido a mesaxe, non se recibiu ningunha confirmación. O controlador continuou informando sobre a distancia e a altura do avión. O último aviso foi ás 23:27 cando o avión estaba a dúas millas da pista. A tripulación informou ter recibido a mensaxe e esa foi a última transmisión do aparello.

Pouco despois desa última mensaxe o controlador de aproximación viu o avión voando moi baixo durante a aproximación e chamouno dúas veces avisándoo de que voaba baixo. Porén, a tripulación non recibiu estas mensaxes xa que o controlador de aproximación estaba usando a frecuencia de aproximación, mentres o avión aínda tiña sintonizada a frecuencia do controlador de radar. O controlador de aproximación viu como o avión desaparecía e xurdía unha bola de lume no lugar onde o perdera de vista. O avión esnafrouse nunha plantación de caucho e cocos a pouco máis dunha milla do limiar da pista 22.

## Notas
Voo 015 de Korean Air Lines

O **voo 015 de Korean Air Lines** era un servizo regular de pasaxeiros entre o aeroporto dos Ánxeles e o aeroporto de Kimpo en Seúl, cunha escala en Anchorage, Alasca. O día 19 de novembro de 1980 o Boeing 747 que operaba a ruta esnafrouse mentres intentaba aterrar en Gimpo. Dos 225 pasaxeiros e tripulantes 15 morreron no accidente.

## Accidente 
O vento era calmado cunha visibilidade de 1 000 m na néboa cando o avión realizou a súa aproximación á pista 14 do aeroporto internacional de Kimpo. O piloto informou de problemas cos controis pouco antes de que o avión tocase terra 90 metros antes da pista e contactase na pendente dun terraplén. O compartimento de carga do aparello rompeu despois de que o tren de aterraxe principal fose empuxado contra el. O voo 015 deslizouse pola pista co seu ventre e iniciouse un incendio. O avión foi evacuado, pero seis tripulantes e nove pasaxeiros morreron.

## Notas
Lamadarcos

O topónimo galego-portugués **Lamadarcos**, '''Lama d'Arcos** ou **Lama de Arcos** pódese referir a:

***Lamadarcos**, antiga parroquia galega do concello de Verín, anexada a Portugal en 1868 (ó entrar en vigor o Tratado de Lisboa de 1864);
***Lamadarcos**, freguesía portuguesa do concello de Chaves, que absorbeu a anterior parroquia en dito ano;
****Lamadarcos'*, lugar de dita freguesía, considerado un dos tres *pobos promiscuos'' até dito ano ó estar situado entre ámbalas parroquias, na fronteira entre Galiza e Portugal.
Campionato Portugués de Rugby 2016-2017

A **tempada 2016-2017 do Campionato Portugués de Rugby** foi a 59ª edición da máxima competición nacional de clubs de rugby en Portugal, organizada pola Federación Portuguesa de Rugby.
## Liga regular
* 
## Eliminatorias polo título
;Cuartos de final
::Belenenses 12-15 Cascais
::CDUL 46-15 Tecnico
;Semifinais
::Agronomia 17-13 Cascais
::Direito 13-17 CDUL
;Final

## Véxase tamén 
### Ligazóns externas 
* Páxina web da Federación Portuguesa de Rugby 
### Outros artigos 
* Selección de rugby de Portugal
* Copa Ibérica
Tylosaurus

***Tylosaurus*** (do grego τυλος/tylos "protuberancia" + grego σαυρος/sauros "lagarto") era un mosasauro do Cretáceo serodio, un gran lagarto mariño depredador estreitamente relacionado cos varanos modernos e coas serpes.

## Notas 
## Véxase tamén 
### Bibliografía 
* Bell GL. Jr. 1997. Part IV: Mosasauridae - Introduction. pp.&nbsp;281–292 In: Callaway J. M. and E. L Nicholls, (eds.), *Ancient Marine Reptiles*, Academic Press, 501 pages.
* Everhart MJ. 2001. Revisions to the biostratigraphy of the Mosasauridae (Squamata) in the Smoky Hill Chalk Member of the Niobrara Chalk (Late Cretaceous) of Kansas. *Transactions of the Kansas Academy of Science* **104** (1-2): 56-75.
* Everhart MJ. 2005. Earliest record of the genus *Tylosaurus* (Squamata; Mosasauridae) from the Fort Hays Limestone (Lower Coniacian) of western Kansas. *Transactions* **108** (3/4): 149-155.
* Everhart MJ. 2005. *Oceans of Kansas - A Natural History of the Western Interior Sea*. Indiana University Press, 322 pp.
* Kiernan CR. 2002. Stratigraphic distribution and habitat segregation of mosasaurs in the Upper Cretaceous of western and central Alabama, with an historical review of Alabama mosasaur discoveries. *Journal of Vertebrate Paleontology* **22** (1): 91-103.
* Russell DA. 1967. Systematics and morphology of American mosasaurs (Reptilia, Sauria). *Yale Univ. Bull.* **23**: 241 pp.
* Novas FE,  Fernández M, Gasparini ZB, Lirio JM, Nuñez HJ, Puerta P. 2002. *Lakumasaurus antarcticus*, n. gen. et sp., a new mosasaur (Reptilia, Squamata) from the Upper Cretaceous of Antarctica. *Ameghiniana* **39** (2): 245-249.
Tyrnävä

**Tyrnävä** é un municipio de Finlandia situada na rexión de Ostrobotnia do Norte. En 2018 a súa poboación era de 6&nbsp;749&nbsp;habitantes. A superficie do termo municipal é de 494,85&nbsp;km2, dos cales 3,05&nbsp;km2 son auga. O concello ten unha  densidade de poboación de 13,72&nbsp;hab./km².

Limita cos concellos de Kempele, Liminka, Muhos e Oulu, todos eles na súa mesma rexión.

O concello é unilingüe en finés.

## Notas 
## Véxase tamén 
### Ligazóns externas 
* Sitio web de Tyrnävä
Jovino Gutiérrez Alba

**Jovino Gutiérrez Alba**, nado en Vilarello (Cervantes) en 1909, foi un guerrilleiro anarquista galego.

## Traxectoria 
Militante da CNT. Co golpe de Estado do 18 de xullo de 1936 foi xulgado por rebelión militar e declaración en rebeldía. Logo do asasinato de seu pai, Juan Gutiérrez Santín que foi sacado da casa por falanxistas o 20 de agosto, botouse ao monte cos seus irmáns Abelardo e Baldomero. Morreu loitando no exército republicano.

## Notas 
## Véxase tamén 
### Bibliografía 
* 

### Ligazóns externas 
* Ficha en Represión franquista en Lugo
Florinda Gutiérrez Alba

**Florinda Gutiérrez Alba**, nada en Vilarello (Cervantes) cara a 1917, foi unha guerrilleira antifascista galega.

## Traxectoria
Modista. Co golpe de Estado do 18 de xullo de 1936 o seu pai Juan Gutiérrez Santín foi sacado da casa por falanxistas o 20 de agosto e asasinado. Florinda incorporouse á partida do seu irmán Abelardo, xunto cos outros irmáns Baldomero e Jovino. Foi detida en novembro de 1939 coa súa nai Consuelo Alba Digón e a súa irmá Domitila Gutiérrez Alba e ingresou no Campo de concentración de Figueres.

## Notas 
## Véxase tamén
### Ligazóns externas 
* Ficha en Represión franquista en Lugo